Kaapse koffiewinkel beste in die wêreld | SARIE
David Donde (regs) in sy koffie-emporium TRUTH coffee in Kaapstad, saam met Martin Haldane, wat die interieur ontwerp het. FOTO: Micky Hoyle
'n Gebore en getoë Kapenaar. Ek het baie gereis en verlief geraak op koffie en kos op die mees vanselfsprekende, maar ook die mees onverwagte plekke. My koffiereis het in Langstraat in Kaapstad begin, waar ek gewerk het in 'n ateljee bokant 'n plek waar 'n bejaarde man gereeld koffiebone gebrand het. 'n Romantiese mite rondom die aromas het toe in my gedagtes begin groei.
Wat het jou geïnspireer om 'n koffiekenner te word?
Ons het nie 'n formule soos groot kommersiële koffieondernemings nie. Ons koop die beste bone en dan laat ons die koffie praat. Ons brand die bone, proe, skryf die resultaat neer en doen dan alles weer oor tot ons voel dis reg.
Die eerste keer toe ek koffie geproe het wat in Truth se eie vintage-gietyster- brander gebrand is. Dit het dadelik ons koffie se geur met 'n kerf of drie verbeter.
Om waarlik gehaltekoffie te lewer. Daar is net 'n handjievol van ons wat dit regkry, maar ons word dikwels oor dieselfde kam geskeer as diegene wat in die algemeen nie aan die verbruikers se verwagtinge voldoen nie. Die ander probleem is mense wat kokende warm drankies vereis. Die koffie self kan baie warm wees, maar nie die melk nie, want jy ruïneer melk as jy dit oorverhit. En daarmee saam die wonder van die drankie.